google/wiki40b huggingface dataset:
Desiré-Félicien-François-Joseph Mercier

Bakgrunn

Mercier var sønn av Paul-Léon Mercier och Anne-Marie Barbe Croquet. 
Han fikk sin grunnleggende skolering ved Collège Saint-Rombaut i Mechelen og studerte derpå filosofi og teologi ved seminariet i samme by. Han tok doktorgrad i filosofi vid universitetet i Louvain, og tok flere kurs i psykologi i Paris.

Prest

Mercier ble presteviet i Brussel den 4. april 1874 av titularerkebiskop Giacomo Cattani, hvorpå han i noen år bedrev ytterligere studier. Mellom 1877 og 1882 foreleste Mercier i filosofi ved Mechelens lavere seminarium, der han også virket som sjelesørger. Under de kommende tyve år innehadde han professoratet i filosofi ved universitetet i Louvain. 
I 1894 grunnla han tidskriftet Revue Néoscolastique og var dets redaktør frem til 1906. Tidskriftet søkte å fremme studiene av thomistisk filosofi og teologi. Mercier skrev om metafysikk, filosofi og psykologi ut fra en skolastisk diskurs, og flere av hans tekster ble oversatt til blant annet engelsk, tysk og polsk. Hans fremste verk er Les origines de la psychologie contemporaine (1897).

Erkebiskop av Mechelen, kardinal

Merciers stringente forskning og publikasjoner om thomistisk filosofi tildro seg pave Pius Xs oppmerksomhet. Paven utnevnte Mercier til erkebiskop av Mechelen i februar 1906 og måneden derpå ble han bispeviet i katedralen Saint-Rombaut. Ordinerend biskop var erkebiskop Antonio Vico. Følgende år, ved konsistoriet den 15. april 1907, utså Pius X Mercier til kardinalprest av San Pietro in Vincoli. 
Sommeren 1914 begynte første verdenskrig. Den 4. august 1914 okkuperte Tyskland Belgia for  den vëien kunne invadere Frankrike. Den 20. august ble kardinal Mercier kalt til Roma for å nærvære ved Pius Xs begravelse og delta i konklaven som skulle velga en ny pave. To uker senere vendte Mercier tilbake til Belgia og fant da at katedralen Saint-Rombaut i Mechelen var delvis ødelagt.
I samband med de strider som fulgte ble mange belgiske sivilister drept, hvorav tretten av de prester som virket i Merciers bispedømme. Mercier publiserte med anledning herav skriftet Patriotisme og utholdenhet, som ble lest opp i alle Belgias kirker i den hensikt å styrke og trøste den lidende befolkning. Kardinal Mercier personifiderte den belgiske motstand mot de tyske okkupantene, og ble snart satt i husarrest. Mange av de prester som i sine kireor hadde lest Merciers skrift ble fengslet. I 1916 sendte pave Benedikt XV et brev til Mercier og gav ham sin helhjertede støtte.
Fra 1921 frem til sin død i 1926 førte kardinal Mercier inngående samtale med anglikanske teologer, deriblant Edward Wood Halifax. Ved konklavet i 1922 var han en av de kardinalelektorer som valgte Pius XI til ny pave.
Kardinal Mercier led av kronisk dyspepsi og undergikk i januar 1926 en operasjon for en lesjon i magen. På sykesengen fikk han besøk av blant andre kong Albert I og drntning Elisabeth. Mercier falt i koma den 23. januar og døded samme dag; han ble 74 år gammel. 
Kardinal Mercier har fått sitt siste hvilested i Saint-Rombaut-katedralen i Mechelen.
Thor Halvorssen Mendoza

Familie

Halvorssen er sønn av Thor Halvorssen Hellum, en venezuelansk forretningsmann som blant annet har vært sjef for Venezuelas statlige teleselskap og spesialkommissær for narkotikahandel med rang som ambassadør under president Carlos Andrés Pérez. Thor Halvorssen Mendozas farfar, Øistein Halvorssen, var norsk konsul i Venezuela og senere president for General Motors Acceptance Corporation i Venezuela.
På morssiden er Thor Halvorssen barnebarn av Eduardo Mendoza Goiticoa, som var minister i Venezuelas regjering på 1940-tallet, og som i sin tur var oldebarn av Venezuelas første president Cristóbal Mendoza og tippoldebarn av Juana Bolívar, søster av Simón Bolívar. Thor Halvorssen snakker ikke norsk selv.
Costa Azul (Rocha)

Transport

Ruta 10 forbinder Costa Azul med Canelones, Punta del Este, La Paloma (by) og Cabo Polonio.
Ro-pax

Ro-pax (fra engelsk roll-on-roll-off- passasjerbåt) er en ferje hvor rorofartøyets lastekapasitet kombineres med passasjerferjenes komfort. Passasjer- og lastekapasitet kan varieres etter behov. Ro-pax-ferjer er det som til vanlig kalles bilferjer (transporterer biler inklusive lastebiler, busser og deres passasjerer). Om man ser bort fra innenlandsferjer har Ro-pax lugarer for passasjerene, restauranter og annet som gir komfort underveis.
De største ro-pax ferjene i 2010, målt bare etter lastekapasitet, er søsterskipene M/S «Stena Hollandica» og M/S «Stena Britannica». De nest største ferjene er MS «Stena Germanica» og M/S «Stena Scandinavica».
Bow Valley

Bow Valley er en dal ved øvre del av Bow River i Alberta, Canada. 
Navnet "Bow" henviser til vekster som lokale First Nations brukte til å lage buer av.  Navnet på elven i det lokale språket var «Makhabn», som betyr «elva hvor treet vi lager buer av vokser».

Parker

Bow Valley Provincial Park (del av Kananaskis Country park system) er etablert øst for Canadian Rockies i dalens bue, mens øvre del av Bow River renner gjennom  Banff nasjonalpark. Canmore Nordic Centre Provincial Park ligger mellom Banff nasjonalpark og Canmore. 
Mange andre rekreasjonsområder er spredt utover dalen, blant andre Three Sisters, Gap Lake, Grotto Mountain, Lac des Arcs, Heart Ridge, Heart Mountain, Ghost Reservoir.
AIK Ishockey

AIKF IF er en svensk ishockeyklubb, grunnlagt i 1921 og som holder til i Solna. Klubben ble svensk mester i ishockey for herrer i 1934, 1935, 1938, 1946, 1947, 1982 og 1984.
Halsbåndparakitt

Beskrivelse

Halsbåndparakitten er ca. 40 cm lang, inklusive de lange, spisse halefjærene. Vingespennet er om lag 35 cm. Asiatiske fugler er kraftigere bygd og har kortere hale enn de afrikanske, som er påfallende slanke, med en hale som utgjør nær halvparten av totallengden. Selv om begge kjønn er overveiende grønne, viser arten kjønnsdimorfisme. Hannen har en tydelig halsring, som kan variere noe i farge. Denne mangler eller er svært utydelig hos hunnene, som også har mindre tydelig blåfarge på halefjærene. Nebbfargen varierer fra brunrød til rosa.
Lydene består av skarpe, umusikalske skrik.

Naturlig utbredelse og habitat

Arten var opprinnelig knyttet til løvskog med overveiende løvfellende trær, men har vist en nesten enestående evne til å tilpasse seg «kunstige» habitater, som parker, hager og plantasjer. Før en omfattende spredning påskyndet av menneskelig aktivitet fantes den i Afrika mellom Sahara og ekvator og på det indiske subkontinentet (se utbredelseskart).

Spredning på grunn av menneskelig aktivitet

Som populære burfugler er de blitt introdusert over store deler av verden, og har etablert seg i frihet i tempererte og subtropiske områder. På tross av sitt subtropiske utgangspunkt, klarer de vinteren i såpass kalde strøk som Sør-England og Nederland.
I Europa er arten først og fremst knyttet til byer og større tettbebyggelser med parker og utstrakte villastrøk. De største populasjonene er i London og omegn (6000 fugler vinteren 2006, i Nederland, knyttet til de fire største byområdene: Amsterdam, Rotterdam, Utrecht og Haag( anslått til 10,000 fugler i. og i Brussel. (ca. 10 000 fugler) Også i Sør-Afrika, Japan, Tunis, Teheran, Libanon, Israel, Forenede arabiske emirater og Oman fins etablerte kolonier. I USA er halsbåndparakitten etablert i Florida, California og Hawaii.
Fuglene i disse etablerte koloniene av innførte fugler er for en stor del hybrider mellom underartene manillensis, borealis og krameri, til dels også med den nærstående arten Psittacula eupatria (Alexanderparakitt). Innslaget av de ulike underartene samsvarer med det klimaet de må tilpasse seg.
Mens man i Europa frykter at det store innslaget av rømte burfugler kan true arter som finnes naturlig, ser det ut til at den utstrakte fangsten har ført til nedgang i de naturlige populasjonene av halsbåndparakitter i Sør-Asia.

Burfugler

Halsbåndparakitter er kjent som burfugler helt tilbake til antikkens Hellas og Roma. I nyere tid er en rekke fargemutasjoner dyrket fram. Men det som først og fremst gjør halsbåndparakitten populær som burfugl er nok den evnen både hannene og hunnene har til å mime menneskelig tale og emosjonsuttrykk-
Hildeoc

Hildeoc (Ildeoc) var konge over langobardene i andre halvdel av det femte århundre. Han etterfulgte sin far, kong Lethu.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
Hovedkilden til langobardenes historie, Historia Langobardum av Paulus Diaconus (fra ca 790), er svært sparsom på opplysninger om Hildeoc. Hans far Lethu skal ha regjert i førti år som langobardenes tredje konge og Hildeoc overtok etter ham. Innsettelsen av Hildeoc markerer innføringen av de letingiske dynastis arverett til tronen hos langobardene. Det letingiske dynasti er oppkalt etter Hildeocs far Lethu. Etter hans død ble kongemakten overlatt til Gudeoc.
I Hildeocs regjeringstid var langobardene bosatt i den romerske provinsen Noricum etter at de tidligere hadde beseiret hunerne i dette området. Siste halvdel av 400-tallet, da Hildeoc levde, var preget av stor uro etter hunernes nederlag og Attilas fall i 453, og kampene mellom herulerne i Italia under ledelse av Odovakar og rugierne med deres konge Feletheus.
Albertina (Königsberg)

Albertina var universitetet i Königsberg i Østpreussen, Tyskland. Det ble grunnlagt i 1544 av hertug Albrecht av Preussen. Blant universitetets mest berømte professorer hører filosofen Immanuel Kant.
Universitetet opphørte å eksistere etter 1945, da Stalin okkuperte Østpreussen. Et russisk universitet ble grunnlagt samme sted i 1967. I 2005 ble dette universitetet omdøpt til Immanuel-Kant-universitetet, til ære for Königsbergs store sønn.

Historie

Albertina-universitet ble grunnlagt som en luthersk motpart til det katolske universitetet i Kraków av Albrecht av Brandenburg, den første hertug av det protestantiske Preussen. Det var det nest eldste universitetet i Brandenburg-Preussen, og bestod av fem fakulteter: teologi, medisin, filosofi og jus. Den første rektoren var poeten Georg Sabinus, svigersønn av reformasjonsteologen Philipp Melanchthon. Senere rektorer inkluderte en rekke prøyssiske kongelige.
På 1600-tallet var universitetet kjent for Simon Dach og hans krets av diktere. På 1700-tallet virket Immanuel Kant som professor og senere rektor ved universitetet. Kant forlot aldri Königsberg, og hans grav ligger på universitetsområdet. Albertinas imponerende botaniske have ble åpnet i 1811. To år senere etablerte astronomen Friedrich Bessel sitt berømte observatorium like ved siden av den botaniske haven. Andre berømte vitenskapsmenn som virket ved universitetet i det 19. århundre inkluderer filosofen Johann Gottlieb Fichte (1806–07), biologen Karl Ernst von Baer (1817–34), matematikerne Carl Gustav Jacobi (1829–42), mineralogen Franz Ernst Neumann (1828–76), og fysikeren Hermann von Helmholtz (1849–55). 
I det 20. århundre var universitetet mest kjent for sin skole av matematikere, bestående bl.a. av Einsteins lærer Hermann Minkowski og David Hilbert, en av de største av moderne matematikere. Universitetet feiret sitt 400-årsjubileum i 1944.
Det følgende året ble Königsberg inntatt og ødelagt av den røde hær og hele befolkningen enten drept eller fordrevet. 80 % av universitetets campus ble ødelagt. Albertina ble stengt, og isteden ble det åpnet et russisk lærerinstitutt. I 1967 ble det grunnlagt et statsuniversitet. I 2005 ble det i en felles kunngjøring fra Vladimir Putin og Gerhard Schröder gjort kjent at dette universitetet heretter skulle bære navnet Immanuel-Kant-universitetet. Universitetet har etter Sovjetunionens sammenbrudd begynt å se på seg selv som etterfølger etter Königsbergs gamle tyske universitet, og bruker navnet Albertina i sin internettadresse.
Gor Nerkararjan

Personlige rekorder

Lendehopp: 7,97 m
Vindmåler

Målemetoder

Hovedregelen er at vind måles i 10 meters høyde i åpent landskap. Eksponering er viktig å tenke på når vind skal måles for meteorologisk anvendelse. Derfor er det viktig å ta hensyn til terreng og bygningsmasse i nærheten. Her finnes internasjonale retningslinjer.

Bruksområde

Vindmålinger er viktig for blant annet værvarsling, flytrafikk og båttrafikk. De blir også brukt til å kartlegge områder som kan være egnet til produksjon av vindkraft.
Kontantprinsippet

Kontantprinsippet er et rettsprinsipp i norsk skatterett for tidfesting av skattepliktig inntekt eller fradragsberettiget kostnad. Prinsippet gjelder hovedsakelig for arbeidsinntekt.
Prinsippet er at en inntekt skal tidfestes når «beløpet utbetales eller ytelsen erlegges, eller i tilfelle på det tidligere tidspunkt da det oppstår adgang til å få beløpet utbetalt eller ytelsen erlagt». Beløpet tidfestes altså enten på det tidspunkt hvor det blir utbetalt eller på det tidspunkt utbetalingen forfaller.
Motstykket til kontantprinsippet er realisasjonsprinsippet, som er hovedregelen for tidfesting i norsk skatterett.
ReQuest

World Hip Hop Championships og Battlegrounds

ReQuest har blant annet vunnet verdensmesterskap i hiphop for dansegrupper i Las Vegas i 2009 (ungdoms-divisjon) og i 2010 (voksen-divisjon) der de blant annet vant over America's Best Dance Crew (sesong 5)-vinner Poreotics. Gruppen har også vunnet Battlegrounds 2009 i Melbourne.

America's Best Dance Crew

I 2011 var ReQuest med på dansekonkurransen America's Best Dance Crew på MTV, der de var den andre gruppen fra noe annet land enn USA etter Blueprint Cru fra Canada i 2010, og den første gruppen utenfra Nord-Amerika. ReQuest ble eliminert fra konkurransen etter en battle med noen av skaperne av dansestilen krumping, Street Kingdom i en uke der alle gruppene danset til Katy Perry-sanger.
Piedras Coloradas

Historie

Byen ble grunnlagt i 1890.

Transport

Ruta 90 de los Charrúas forbinder Piedras Coloradas med Porvenir og Guichón.
Tre søstre

Tre søstre (russisk: Три сестры) er et skuespill av den russiske dramatikeren og novelleforfatteren Anton Tsjekhov. Konstantin Stanislavskij og hans Moskva kunstnerteater uroppførte stykket 31. januar 1901 i Moskva.
Stykket er et naturalistisk stykke om forfallet innen den privilegerte klassen i Russland, og deres søken etter meningen med livet i det moderne verden. Det beskriver tilværelsen og forhåpningene til Prozorov-familien og de tre søstrene Olga, Masja og Irina, og deres bror Andrej. Familien er utilfredse og frustrerte med sine liv. Søstrene vokste opp i Moskva og har en urban og moderne bakgrunn, men de siste elleve årene har de bodd i en liten landsens by.
I stykket får Moskva en symbolsk betydning for søstrene som drømmer tilbake til tiden der og hele tiden snakker om deres ønske om å kunne vende tilbake. For dem er representerer Moskva lykken og det perfekte liv. Utover i stykket blir det klart at de aldri kommer til Moskva, og søstrene må se at deres drømmer forblir fjerne og uoppfylte.
David Ekholm

Biografi

David Ekholm begynte med skiskyting i 1993. Fra 2002 har studenten fra Bore Biathlon vært med på det svenske laget. Hans trenere har vært Wolfgang Pichler og Leif Andersson. Sin internasjonale debut fikk han i juniorverdensmesterskapet i 1999 i Pokljuka. Han fikk ingen plassering i enkeltdistanser, men med det svenske laget tok han gull i stafetten. Det neste store resultatet fikk han i EM i Haute Maurienne, da han fikk en tiendeplass i stafett. Debuten i verdenscupen kom i Holmenkollen i 2002, da fikk han 75.-plass på sprinten.
Etter detten fikk han delta i verdenscupen. Bedre plasseringer gjorde at han fikk gå stafett. Første gang han deltok i VM for seniorer, var i 2004. Da fikk han ingen plassering i enkeltdistanser, men fikk en sjetteplass i stafett. Samme år deltok han også i militært VM. Med Björn Ferry, Carl Johan Bergman og Jakob Börjesson fikk han niendeplass i patruljeløp, en øvelse som kun arrangeres i militært VM. I sprinten, som Raphaël Poirée vant, ble han nr. 37.
I sesongen 2004/2005 vant han stafett med det svenske laget i verdenscupen i Oberhof. Men ved VM i skiskyting 2005 i Hochfilzen ble det bare en sjuendeplass. Året etter kunne Ekholm for første gang presentere seg med poeng i verdenscupen. Da fikk han en 28.-plass i sprinten. I Osrblie fikk han en 19.-plass, noe som var hans bestenotering inntil resultatet i VM i 2009.
Ekholm deltok også i OL i Torino i 2006. Her fikk han 35.-plass på normaldistanse, 39.-plass på sprint og 40.-plass på jaktstart, og han fikk ikke bli med på stafettlaget, som tok en fjerdeplass.
Ved VM i skiskyting 2007 i Antholz ble han nr. 52 på normaldistanse, men fikk en sjuendeplass med stafettlaget.
FNs Sentrale humanitære samordningsenhet

FNs Sentrale humanitære samordningsenhet (OCHA) (engelsk: Office for the Coordination of Humanitarian Affairs) er et kontor hos Forente nasjoner (FN) for å kunne samordne og koordinere humanitær bistand og hjelp som ofte kommer fra mange land.
OCHA ble opprettet ved en beslutning av FNs generalforsamling i desember 1991 og erstattet da Office of the United Nations Disaster Relief Coordinator, som ble opprettet i 1972 for humanitært bistand. OCHA har en viktig rolle og funksjon i å samordne katastrofebistand, eksempelvis etter jordskjelvet og tsunamien i Indiahavet 2004 og ved flommen i Pakistan 2010.
Clubiona stagnatilis

Utseende

Clubiona stagnatilis er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Powder Alarm

Powder Alarm («kruttalarmen») var en massiv folkelig reaksjon på et raid utført av britiske soldater under kommandoen til general Thomas Gage, den kongelige guvernør i Massachusetts, kort tid før den amerikanske uavhengighetskrigen. 1. september 1774 konfiskerte britiske soldater krutt og andre militære forsyninger i et overraskende raid nær Boston. Denne ekspedisjonen alarmerte landsbygda, og amerikanske patrioter mobiliserte i frykt for at krigen var nær forestående. Selv om det viste seg å være falsk alarm, førte Powder Alarm til at alle som var innblandet gikk mer forsiktig frem de neste dagene, og gav patriotene en «mobiliseringsøvelse» før slagene ved Lexington og Concord syv måneder senere.

Ekspedisjon

General Gage hadde ansvaret for å gjennomføre den svært upopulære Intolerable Acts og forsøkte å hindre krigsutbruddet og å holde fred mellom flertallet av amerikanske patrioter (whigs) og minoriteten lojalistene (tory). Han trodde at måten å gjøre dette på, var å ta militære forsyninger lagret i Massachusetts.
Tidlig om morgenen den 1. september 1774 ble en styrke på rundt 260 britiske regulære soldater rodd fra Boston opp Mystic-elva til et landgangssted nær Winter Hill i dagens Somerville. På den tiden var området del av byen Charlestown som var en separat enhet fra Boston. Fra der av marsjerte de rundt 1,6 km til krutthuset som fremdeles står på Powder House Square, Somerville, hvor det største lageret av krutt i Massachusetts ble holdt. Sheriffen gav kongens tropper nøklene til bygningen, og etter soloppgang fjernet de alt kruttet. De fleste av soldatene returnerte til Boston samme vei som de kom, men en liten kontingent marsjerte til Cambridge, fjernet to feltkanoner og tok dem til Boston til fots over Great Bridge og opp Boston Neck.

Reaksjon

Denne handlingen utløste en avbrutt marsj mot Boston den neste dagen av tusenvis av irregulære soldater, mange fra landsbyer i New England utenfor Massachusetts, som hadde hørt falske rykter om væpnet konflikt og fortsatte britiske troppeforflytninger. Etter at de fikk korrekt etterretning, returnerte denne militsen til sine hjem. En folkemengde av rasende patrioter forfulgte noen få lojalister ut av Cambridge og fikk sheriffen som overrakte nøklene til bygningen til å signere en ed om at han aldri ville håndheve Intolerable Acts eller adlyde Gage sin kommando.
Den rasende reaksjonen til befolkningen overrasket Gage, og en annen planlagt ekspedisjon ble avlyst. Gage konsentrerte sine tropper i Boston, og sendte bud etter forsterkninger fra London.
Den nasjonale forskningsetiske komité for samfunnsvitenskap og humaniora

Den nasjonale forskningsetiske komité for samfunnsvitenskap og humaniora (NESH) er en av de fire nasjonale forskningsetiske komiteene i Norge. Komiteen har som sitt ansvarsområde den forskningsetiske virksomhet innen samfunnsvitenskap og humaniora.
NESH er en uavhengig instans, opprettet ved stortingsvedtak i 1990, som skal fungere som nasjonal utkikkspost, opplyser og rådgiver i forskningsetikk innenfor de aktuelle fagområder. Komiteen har samtidig ansvar for forebygging av vitenskapelig uredelighet innen sitt virkeområde.
Tilsvarende nasjonale etiske komitéer er oppnevt for fagområdene medisin og helsefag, (NEM) og naturvitenskap og teknologi (NENT). Medlemmer oppnevnes av Kunnskapsdepartementet etter tilrådning fra Norges forskningsråd.
Arabesque (band)

Arabesque var en tysk discogruppe som ble grunnlagt i 1977  og oppløst i 1984.
De opprinnelige medlemmer av gruppen var Michaela Rose, Sandra Ann Lauer og Jasmin Elizabeth Vetter.
Patriarkatet Venezia

Historie

774 ble Venezia bispesete. Biskopen hadde sin residens og sin katedral på øya Olivolo i Venezias bydel Castello. Bispedømmet het derfor opprinnelig Olivolo bispedømme og (fra 1074) Castello bispedømme.
Etter at patriarken av Aquileia nova («det nye Aquileia») hadde flyttet sin residens fra Grado til Venezia i 1156, hadde byen derfor to biskoper. Denne tilstanden ble avsluttet med opphevelsen av patriarkatet Aquileia nova i 1451. Patriarktittelen ble etter dette overført på Venezias biskop.
Tre av Venezias patriarker har blitt valgt til paver, nemlig Pius X, Johannes XXIII og Johannes Paul I.
Victoria & Alfred Waterfront

Victoria & Alfred Waterfront i det historiske hjertet av Cape Towns havn, er en av Sør-Afrikas mest besøkte turistattraksjoner. Havnen ligger mellom Robben Island og Table Mountain og har er stort antall butikker og andre attraksjoner.
Havnen huser også «Nelson Mandela Gateway» som tilbyr båtturer ut til Robben Island, i tillegg til Akvariumet: Two Oceans Aquarium.

Historie

Prins Alfred, Dronning Victorias andre sønn begynte å bygge havnen i 1860. Havnen er oppkalt etter både han selv og moren, derav navnet Victoria & Alfred Waterfront.
Jere Forsberg

Meritter

Ved Paralympiske sommerleker 2012 i London vant han gull individuelt med buetypen compound, i åpen klasse. Dette var hans første paralympiske leker. I plasseringsrunden fikk han nest beste poengsum, med 673 poeng, kun slått av amerikanske Matt Stutzman, som fikk 685 poeng. Forsberg slo Leos Bartos 6-0 i kvartfinalen og Dogan Hanci 7-3 i semifinalen, før han slo nettopp Matt Stutzman 6-4 i finalen.
Sagaen om Belgarion

Sagaen om Belgarion er en serie bøker. Bøkene er skrevet av David Eddings. Sjangeren er fantasy.